  Анжелика Тихонова корреспондент Удмуртиысь суй-пыдзыя сӧсыр луись спортсменъёс куасэн бызьылонъя но биатлонъя Россилэн чемпионатаз но первенствояз пыриськозы. Ӵошатсконъёс 19-27 южтолэзе Москва улосысь Пересвет карын ортчозы. Со сярысь Удмуртиысь спортъя но адаптация школа «Вконтакте» мерлыко вотэсысь огиназ ивортэ. Удмуртилэсь данзэ утёзы Россиысь спортъя дано мастер Владислав Лекомцев, Россиысь спортъя дано мастер Владимир Кононов, Россиысь спортъя мастер Михаил Тукмачев, озьы ик Святослав Аверкиев, Александр Вилков, Владислав Лаврентьев, Валентина Переносова, Владислав Потапов, Лилиана Садыкова, Руслан Сидоров, Никита Снигирев но Владимир Чайников. Тодэ вайытом, южтолэзе Якшур-Бӧдья школа-интернатын дышетскисьёс ляб адӟись но адӟисьтэм пиналъёслэн спартакиадаысьтызы Россилэн кубокеныз бертӥзы. Тегъёс: Спорт Биатлон Россия сӧсыръёс куасэнбызьылон  